open-index/open-wikipedia-markdown huggingface dataset:
Little Trouble Girl

"Little Trouble Girl" é unha canción da banda estadounidense de rock alternativo Sonic Youth, editada coma segundo e derradeiro sinxelo do seu álbum de 1995 *Washing Machine* en maio de 1996. O tema conta como vocalista convidada con Kim Deal, baixista de Pixies.

O videoclip para "Little Trouble Girl" foi dirixido por Mark Romanek. Foi rodado nos Ánxeles e nel tamén aparece Kim Deal. O vídeo trata sobre unha moza alieníxena explorando o interior dun edificio abandonado.

## Listaxe de cancións 
### Sinxelo en CD
# "Little Trouble Girl" (versión do álbum) - 4:29
# "Little Trouble Girl" (versión instrumental) - 3:56
# "Terry's Carrot" - 18:21

"Terry's Carrot" é unha improvisación no estudio.

### Sinxelo en 12" 
# "Little Trouble Girl" (album version) - 4:29
# "My Arena" - 2:19
# "The Diamond Sea" (edit) - 5:15

As caras-b do 12" tamén aparecen no sinxelo de "The Diamond Sea".

## Notas
Mariah Carey and the Arthur Doyle Hand Cream

"**Mariah Carey & The Arthur Doyle Hand Cream**" é un sinxelo da banda estadounidense Sonic Youth. Foi o primeiro dos sous sinxelos do seu álbum do ano 2004 *Sonic Nurse*. Trátase dun tributo a Mariah Carey coa banda Erase Errata. No álbum *Sonic Nurse* o título da canción cambiouse de "Mariah Carey" a "Kim Gordon", tendo as dúas versións unha mestura distinta.

## Listaxe de cancións
#"Mariah Carey & The Arthur Doyle Hand Cream" 
#"Glitter"
Sugar Kane

"**Sugar Kane**" foi o terceiro sinxelo do álbum de 1992 *Dirty*, da banda estadounidende de rock alternativo Sonic Youth. Foi editado en febreiro de 1993 a través do selo DGC. O seu título ten relación co personaxe de Marilyn Monroe na película *Con saias e a rachar*, chamado 'Sugar' Kane Kowalczyk. O sinxelo chegou a acadar o posto 26 na lista de sinxelos británica en 1993.

O seu vídeo musical foi dirixido por Nick Egan. Rodouse en Nova York e amosa á banda actuando no medio dun desfile de moda de roupa "grunge". As pezas de roupa, de feito, son parte dunha colección realizada polo deseñador de moda Marc Jacobs, chamada *Grunge Collection*, para Perry Ellis en 1992. Marc é tamén un bo amigo de Kim Gordon e da banda. O vídeo tamén destaca por ser primeira aparición na pantalla da actriz Chloe Sevigny.

## Listaxe de cancións
### Versión estadounidense 
# "Sugar Kane" (edición) - 5:03 
# "The Destroyed Room" - 3:25 
# "Purr" (versión de Mark Goodier) - 4:22 
# "The End of the End of the Ugly" - 4:12 
 
### Versión británica 
# "Sugar Kane" (edit) 5:03 
# "Is It My Body" - 2:53 
# "Personality Crisis" - 3:50 
# "The End of the End of the Ugly" - 4:12

A edición estadounidense ten unhas caras-b semellantes ao sinxelo "Youth Against Fascism", e a británica (tanto en CD coma en 10") ten un listaxe de temas semellante ao EP *Whores Moaning*. Nesta última edición o tema "Sugar Kane " ven subtitulado coa frase "the short and sweet version".
Mi general

***Mi general*** é unha película dirixida por Jaime de Armiñán, producida e rodada en España; estreada en 1987.

## Sinopse 
A cúpula de xenerais das Forzas Armadas Españolas son internados nun centro educativo para ser instruídos nun curso sobre novas tecnoloxías de guerra espacial; por parte dun grupo de xoves capitáns do exército. Os xenerais ante a obriga de cumprir ordes de rangos inferiores compórtanse como auténticos colexiais infantís facendo travesuras.

## Personaxes 
* Alfred Lucchetti 
* Álvaro de Luna - Comandante Barbadillo
* Amparo Baró - Señora Crespo
* Charles Allen-Anderson
* David Alpert
* Fernando Fernán Gómez - Xeneral Mario del Pozo
* Fernando Rey - Almirante Director 
* Héctor Alterio - Xeneral Víctor Mendizábal
* Joaquín Kremel - Capitán Antonio Sarabia
* Joan Borrás
* José Luis López Vázquez - Xeneral Torres
* Juanjo Puigcorbé - Capitán Eusebio Pujol
* Manuel Torremocha
* Mónica Randall - Beatriz Palomares
* Rafael Alonso Ochoa - Xeneral Izquierdo

## Premios e nomeamentos 
* Gañadora do Premio especial do xurado no Festival Internacional de Cine de Montreal (1987) 
* Candidata na II edición dos Premios Goya á mellor montaxe (1988)
* Gañadora do Premio ACE ó mellor actor secundario; José Luis López Vázquez (1989)

## Notas
Mark Ibold

**Mark Ibold**, nado o 17 de outubro de 1962, é un baixista radicado en Nova York membro da banda de indie rock Pavement dende 1992 ata 1999. Na actualidade é membro da banda de rock alternativo Sonic Youth.

## Traxectoria
Ademais de tocar o baixo en Pavement, Ibold fixo algúns coros, destacando o tema "Carrot Rope" do álbum *Terror Twilight*. Antes de unirse a Pavement foi membro de Dustdevils a finais dos 80 e principios dos 90.

Sendo membro de Pavement, Ibold uniuse a Free Kitten xunto con kim Gordon de Sonic Youth, Julie Cafritz de Pussy Galore e Yoshimi P-We de Boredoms.

No 2006 Ibold uniuse a Sonic Youth na súa xira *Rather Ripped*, e tamén apareceu coa banda durante os concertos de ''Don't Look Back* no 2007. O álbum do 2009 *The Eternal'' é a súa primeira participación plena como membro da banda.
Penteo

Na mitoloxía grega, **Penteo** é fillo de Ágave e Equino, neto de Cadmo rei de Tebas. A este mito atribuíaselle unha significación relixiosa. Penteo era o prototipo do impío castigado polo seu orgullo.
[dereita|miniatura|[Fresco na Casa de Vetii, Pompeia.]]
## Mito 
Dioniso é un deus de orixe tebana. Cóntase que despois de conquistar Asia decidiu volver a Tebas para instaurar o seu culto nesta cidade. Penteo prohibiu o culto a Dioniso, o fillo da súa tía Sémele, e non permitiu que as bacantes de Cadmea participasen nos seus ritos e orxías. Penteo ordenou a detención de todos os participantes, pero Dioniso fixo que dese en tolo e entón Penteo púxolle os grilletes a un touro. As Ménades despedazaronalgúns tenreiros como ofrenda ao deus. Penteo trasladouse ao Citerón para espiar as bacantes e ser testemuña dos excesos aos que se entregaban con Dioniso. Penteo ocultouse nun piñeiro, pero as bacantes descubrírono e arrincaron a árbore.

A súa propia nai, Agave, trastornada polo sedutor deus confundiuno cun animal. Botouse sobre Penteo animando ao resto de bacantes a atacalo. Todas elas abalanzáronse sobre Penteo pensando que se trataba dun xabarín. Penteo comprendeu que era inútil oporse ao poder da divindade, pero as súas súplicas foron en balde. As súas irmás arrincáronlle os brazos e a súa nai arrincoulle a cabeza. Nun instante os membros de Penteo foron despedazados polas mans furiosas das bacantes provocando que fosen exiliadas de Tebas. O nome de 'Penteo', como Dioniso sinala, significa “home das penas”, ata polo seu nome estaba destinado á traxedia.

## Véxase tamén
Call of Duty: Roads to Victory

***Call of Duty: Roads to Victory*** é un videoxogo pertencente á serie Call of Duty programado por Amaze Entertainment e distribuído por Activision para PSP. O xogo é un FPS (*first person shooter*) ambientado na segunda guerra mundial. Narra unha serie de combates reais nos que interviron soldados da 82 División Aerotransportada, no I Exército canadense e a VIII Forza Aérea.
## Campaña 
Inclúe 14 misións da guerra, nas que se inclúen a Operación Market Garden, a Operación Detroit e a Operación Blockbuster.

## Multixogador 
**Roads to Victory** inclúe un modo multixogador vía inalámbrica ad hoc para 6 xogadores.

## Recepción e crítica 
O xogo recibiu críticas en torno ao 6, acadando un resultado de 64 en Metacritic .

## Vendas 
As vendas ascenderon a aproximadamente 1,41 millóns de unidades .

## Notas
Galería de imaxes do mosteiro de San Salvador de Lérez

O mosteiro de San Salvador de Lérez está localizado na beira norte do río Lérez. O lugar recibe, segundo os documentos, o nome de Espinareto, Espinedelo ou Canoso.

Ficheiro:Mosteiro de San Salvador de Lérez.jpg
Ficheiro:Mosteiro de San Salvador de Lérez 02.jpg
Ficheiro:Convento de San Salvador de Lérez. A Porta da Coxa, Lérez, Pontevedra, Galiza.jpg|Convento de San Salvador de Lérez, situado no lugar da Porta da Coxa
Ficheiro:San Salvador de Lérez, Pontevedra.jpg
Ficheiro:Pontevedra-San Benito de Lérez 018.jpg
Ficheiro:Pontevedra-San Benito de Lérez 016.jpg
Ficheiro:San Salvador de Lérez, Pontevedra 2.jpg

## Véxase tamén
*Galería de imaxes de Pontevedra
Campionato de Europa de hóckey a patíns masculino

O **Campionato da Europa de Hóckey Patíns** é a principal competición de seleccións europeas masculinas de hóckey a patíns. Esta competición dispútase cada dous anos e é organizada polo CERH, o *Comité Européen de Rink-Hockey*.

A primeira grande dominadora da competición foi Inglaterra, vencedora das 12 primeiras edicións. A partir daquela as seleccións dominadoras da competición foron Portugal, España e en menor medida Italia.

## Campionatos de Europa de Hóckey Patíns Masculino 
### Campionatos non oficiais de 1924 e 1925 
### Clasificacións 
### Táboa de medallas 
## Clasificación 
O *Comité européen de rink hockey* estableceu unha clasificación en 2006, esta clasificación, de tódalas edicións do Campionato de Europa dende a súa creación en 1926 ata o 2018, exclúe os resultados das dúas competicións non oficiais disputadas en 1924 e 1925. As seleccións reciben puntos segundo a súa posición final no campionato, de xeito que o 1º recibe 13 puntos, o 2º recibe 11, o 3º recibe 9, o 4º recibe 7, o 5º recibe 6, o 6º recibe 5, o 7º recibe 4, o 8º recibe 3, o 9º recibe 2 e 1 punto para os clasificados a partir da 10ª praza.

## Notas 
## Véxase tamén 
### Ligazóns externas 
* 
* 
*
Parada, Seoane do Courel, Folgoso do Courel

**Parada** é un lugar da parroquia de Seoane do Courel, no concello lugués de Folgoso do Courel, na comarca de Quiroga. Segundo o IGE, no 2008 tiña 20 habitantes (9 homes e 11 mulleres), o que supón unha diminución de 14 habitantes con respecto ao ano 1999.

Neste lugar está a casa museo de Uxío Novoneyra.

## Lugares e parroquias 
### Lugares de Seoane do Courel 
### Parroquias de Folgoso do Courel
Dead Space

***Dead Space*** é un videoxogo en terceira persoa pertencente ao xénero dos *survival horror*. Foi programado por EA Redwood Shores e distribuído por Electronic Arts para Xbox 360, PS3 e PC Windows en outubro de 2008.

## Argumento 
**Dead Space** narra unha historia de terror acontecida nunha nave espacial, denominada USG Ishimura. A nave interrompeu as comunicacións coa Terra e parece que perdeu a capacidade motriz. Un grupo de técnicos de mantemento foi enviado nun pequeno vehículo para reparar tanto as comunicacións coma os motores. O equipo componse dun enxeñeiro experimentado, Isaac Clarke; unha informática experta, Kendra Daniels; dous escoltas armados e o xefe do equipo, Zach Hammond. A bordo da nave descobren que esta atópase en alerta por perigo biolóxico. A maioría das comportas están pechadas e os circuítos de aire, selados. Os tripulantes da Ishimura desapareceron, pero unha serie de monstros agreden á expedición protagonista. Á medida que avanzan, descobren que aparentemente, un virus accedeu dende unha colonia á nave. O virus infectou aos tripulantes e converteunos en monstros, denominados *necromorphs*.

## Recepción e crítica 
Dead Space considerouse un dos mellores *survival horror* da sétima xeración de videoconsolas, acadando notas elevadas en distintos medios especializados. A versión de PC acadou un 86 , a de PS3, un 88  e a de Xbox 360 un 89 .

## Vendas 
As vendas foron máis discretas que outros xogos do mesmo xénero, coma Resident Evil 5. A versión de PS3 vendeu 1 millón de exemplares , mentres que a de Xbox 360 non superou tal cifra, quedándose nos 970.000 .

## Notas
Viaduto de Millau

O **Viaduto de Millau** (en francés *le Viaduc de Millau*) é a ponte máis alta do mundo, acada os 343 m no seu punto máis alto. Localízase preto da cidade Millau (Francia) e salva o val do río Tarn ó longo de 2460 m sobre 7 piares de formigón.

Forma parte da autoestrada francesa A75 e foi inaugurado o 14 de decembro do 2004 despois de 36 meses de construción. Preto de 3.000 persoas traballaron neste proxecto, que custou cerca 400 millóns de euros.

O viaduto foi deseñado polo prestixioso arquitecto inglés Norman Foster (Foster and Partners) e polo enxeñeiro francés Michel Virlogeux. No 2006 a obra foi premiada pola Asociación Internacional de Enxeñeiros de Pontes e Estruturas (IABSE).

## Galería de imaxes 

Ficheiro:Creissels et Viaduct de Millau.jpg|Val do río Tarn.
Ficheiro:Millau et Viaduc.jpg|Nocturna, Millau e o viaduto.
|Comparanza coa Torre Eiffel.
|Miradoiro.

## Notas 
## Véxase tamén 
### Bibliografía 
* Torres Arcila, Martha; *Bridges*, Atrium International S.A., 2002, ISBN 84-95692-61-9
Jordan Farmar

**Jordan Robert Farmar**, nado nos Ánxeles (California) o 30 de novembrode 1986, é un xogador de baloncesto estadounidense, que debutou como profesional na National Basketball Association (NBA) nas filas de Los Angeles Lakers durante a tempada 2006-07 e onde conseguiu dous aneis de campión.

## Traxectoria deportiva 
### High School 
Durante a súa tempada como xogador de instituto, foi considerado un dos mellores xogadores da súa cidade, Os Ánxeles, chegando a anotar 54 puntos nun partido. Terminou cunha media de 27,5 puntos e 6,5 asistencias, o que lle valeu ser recoñecido polo xornal *Los Angeles Times* como o xogador do ano.

### Universidade 
Asistiu soamente durante un ano á prestixiosa UCLA, onde estaba considerado un dos mellores bases anotadores da NCAA. Levou ao seu equipo, os *Bruins*, á final do campionato, onde perderon con Florida Gators por 57-73. Ao finalizar o campionato, anunciou a súa decisión de entrar no Draft da NBA. Tivo unha media durante esa tempada de 13,5 puntos e 5,1 asistencias.

### Profesional 
Foi elixido no draft de 2006 por un dos equipos da súa cidade, os Lakers, no posto 26 da primeira rolda. Impresionou aos observadores de tódolos equipos polo seu impresionante salto en vertical de 1,06 metros. Levando a camiseta co número 5 ás costas, asumiu a súa status de *rookie*, xogando unha media de 15,1 minutos por partido, e cunha media de 4,4 puntos e 1,9 asistencias.

Durante esa tempada, foi *descendido* ao equipo da NBA Development League de Los Angeles D-Fenders, filial do seu equipo, onde tan só disputou un partido, regresando de novo ao persoal dos Lakers. A tempada 2007-08 a súa progresión fíxolle ser un dos primeiros recambios utilizados por Phil Jackson, dobrando as súas estatísticas en practicamente todos os apartados. En 2010 asinou un contrato cos New Jersey Nets por 3 anos e 12 millóns de dólares.

O 3 de agosto de 2011, Farmar asinou un contrato dun ano co Maccabi Tel Aviv da Ligat ha'Al de Israel.

O 11 de xullo de 2012, foi traspasado xunto a Anthony Morrow, , Jordan Williams, Johan Petro, DeShawn Stevenson e unha elección da primeira rolda do Draft de 2013 ós Atlanta Hawks a cambio de Joe Johnson. Un día despois, foise a xogar a Turquía, tras asinar un contrato de tres anos co Anadolu Efes.

O 17 de xullo de 2013, Farmar volveu ós Lakers.

O 9 de xullo de 2014, Farmar asinou cos Los Angeles Clippers. Foi cortado o 16 de xaneiro de 2015. En 36 partidos, fixo 4.6 puntos, 1.9 asistencias e 1.2 rebotes por encontro.

## Notas 
## Véxase tamén 
### Ligazóns externas 
* Perfil de Jordan Farmar en NBA.com 
* Biografía de Farmar na web de UCLA Bruins
100%

"**100%**" foi o primeiro sinxelo do álbum de 1992 de Sonic Youth *Dirty*. Foi editado en xullo de 1992 polo selo DGC. Ao igual que o tema "JC", do mesmo álbum, a canción está adicada a Joe Cole, amigo da banda e antigo *roadie* de Black Flag, que foi asasinado en 1991. A letra foi escrita por Kim Gordon.

## Listaxe de cancións 
# "100%" (LP Version) - 2:29
# "Crème Brûlée" (LP Version) - 2:32
# "Genetic" - 3:50
# "Hendrix Necro" - 2:50
Minga Guazú

**Minga Guazú** é un distrito do departamento Alto Paraná, no Paraguai. É parte de Gran Ciudad del Este. Anteriormente era coñecida como "Colonia Presidente Stroessner", pero foi cambiado despois da caída do ditador Alfredo Stroessner.

## Topónimo 
O seu nome deriva do español *"minga"*, que significa traballo de cooperación para a mellora, e a palabra guaraní *"guasu"*, que significa grande. Estas dúas palabras xuntas veñen significando "gran traballo en comunidade".

## Historia 
Minga Guazú foi fundada e creceu debido ao traballo dos Salesianos, liderados polo padre Guido Coronel, o fundador da cidade. A mediados da década de 1960, Coronel decidiu construír unha cidade a 20 quilómetros da fronteira co Brasil.

## Xeografía 
### Clima 
A temperatura media anual é de 21&nbsp;°C, a máxima chega ós 38&nbsp;°C e a mínima ós 0&nbsp;°C. As maiores precipitacións do país rexístranse na rexión do Alto Paraná.

### Demografía 
Dos 60.719 habitantes, 31.358 eran do sexo masculino e 29.361 do sexo feminino, de acordo con estimacións da Dirección Xeral de Estadística, Censo e Investigacións.

### Economía 
Gran parte da actividade económica da cidade está baseada na agricultura. O seu principal produto é a soia, ademais de millo, mandioca, algodón, trigo, herba mate, cana de azucre, galiñas, legumes e feixóns. A maior industria do aceite de Paraguai está en Minga Guazú, de propiedade da multinacional Cargill.

O aeroporto guaraní está localizado na cidade de Ming Guazú. É un dos aeroportos máis modernos de América do Sur. Está situado a 4&nbsp;km da Ruta VII e a 30 de Ciudad del Este.

A Minga Guazú Expo realízase anualmente en setembro. A festa patronal celebrarse o 24 de maio, o día de María Auxiliadora. O 6 de xullo celebrarse o "Día do Minguero".
The Diamond Sea

"**The Diamond Sea**" é unha canción da banda estadounidense de rock alternativo Sonic Youth, editada coma primeiro sinxelo do seu álbum de 1995 *Washing Machine*. O tema foi versionado pola banda Yeah Yeah Yeahs e pode ser atopado no seu EP *iTunes Session*.

A versión acustada de "The Diamond Sea" e o tema "My Arena" que están no sinxelo tamén aparecen como caras-b na edición en 12" do sinxelo "Little Trouble Girl".

O seu vídeo musical foi dirixido por Spike Jonze, Lance Bangs, Dave Markey, Steve Paine e Angus Wall. Nel poden verse imaxes en directo da banda nas súas actuacións como uns dos cabezas de cartel da xira *Lollapalooza* de 1995.

## Listaxe de cancións
# "The Diamond Sea" (radio edit) - 5:26
# "My Arena" - 2:15
# "The Diamond Sea" (alternate ending) - 25:50

A edición para a radio do tema é significativamente máis curto que a versión que aparece no álbum (que dura 19:35), pero a versión alternativa é uns seis minutos máis longa que esta última. Esta versión máis longa tamén aparece na edición en vinilo de *Washing Machine*.

## Notas
Kool Thing

"**Kool Thing**" foi o primeiro sinxelo do álbum da banda estadounidense Sonic Youth *Goo*. Foi editado en xuño de 1990 a través do selo DGC.

## Listaxe de cancións 
# "Kool Thing" (versión de LP) - 4:06 
# "That's All I Know (Right Now)" - 2:20 
# "Dirty Boots" (versión de Rock and Roll Heaven) - 5:28 
# "Kool Thing" (versión demo 8-pistas) - 4:15
Drunken Butterfly

**"Drunken Butterfly"** é unha canción da banda estadounidense de rock alternativo Sonic Youth, editado coma cuarto e derradeiro sinxelo do seu álbum de 1992 *Dirty*. Foi lanzado en agosto de 1993 a través do selo Geffen Records.

Está formado pola versión LP de "Drunken Butterfly", por "Stalker", tema só dispoñible ata ese momento na versión en vinilo de *Dirty*, e "Tamra", unha *jam* de 9 minutos sacada do EP *Whores Moaning*.

## Listaxe de cancións 
# "Drunken Butterfly" (LP Version) - 3:03 
# "Stalker" - 2:59 
# "Tamra" - 8:53

## Notas
Youth Against Fascism

"**Youth Against Fascism**" foi o segundo sinxelo do álbum de 1992 de Sonic Youth *Dirty*. Foi editado en decembro de 1992 polo selo DGC.

## Listaxe de cancións
# "Youth Against Fascism" (Clean-Ex Mix) 
# "The Destroyed Room"
# "Purr" (versión de Mark Goodier) 
# "Youth Against Fascism" (versión de LP)
Bull in the Heather

"**Bull in the Heather**" é unha canción da banda estadounidense de rock alternativo Sonic Youth, editada coma único sinxelo do seu álbum de 1994 *Experimental Jet Set, Trash and No Star*. Rodouse un vídeo musical para o tema dirixido por Tamara Davis, no que aparece a entón vocalista de Bikini Kill Kathleen Hanna. O sinxelo foi lanzado en abril de 1994 polo selo Geffen Records.

A canción leva o nome dun cabalo de carreiras que venceu na edición de 1993 do Florida Derby. O cabalo pertencía a un home chamado Arthur i. Klein, e cando a banda lle preguntou se podía usar o seu nome para unha canción Klein consultoulle aos seus fillos porque descoñecía a existencia de Sonic Youth. Despois de escoitalos e de comprobar que era un bo grupo e non tiñan letras racistas ou antisemitas accedeu á petición da banda renunciando a todo tipo de dereitos para sorpresa dos membros do grupo. Thurston e Kim atoparon orixinalmente o nome nun adhesivo que lles regalara Bob Nastanovich de Pavement.

No mes de maio do 2007, a revista *NME* colocou a "Bull in the Heather" no número 48 da súa lista dos 50 mellores temas de indie.

O sinxelo editouse en vinilo prateado de 10" cos tres temas limitado a 10.000 copias; en vinilo de 7" con "Bull in the Heather" como cara A e "Razor Blade" na B; en dúas edición de CD (británica e alemá) coas 3 cancións; un CD promocional dun só tema; e en casete.

## Listaxe de cancións
## Notas
Ciconiformes

As **ciconiformes** (*Ciconiiformes*) son unha orde de aves que, tradicionalmente, incluíu unha variedade de aves grandes, pernilongas, coas ás moi grandes, como as cegoñas, garzas, garcetas, os ibis, etc., pero actualmente inclúe só as cegoñas (Ciconiidae). As Ciconiformes son coñecidas dende o Eoceno tardío. Inclúe 116 especies. inclúe as seguintes familias:

* Ardeidae (incluíndo Cochlearidae, peteiro de bota) - garzas
* Threskiornithidae - ibis de pescozo abrancazado
* Scopidae - ave martelo 
* Ciconiidae - cegoñas
* Balaenicipitidae - peteiro de zapato

O concepto de ciconiformes é, para outros autores, moi distinto:
* Ciconiidae
* Cathartidae
* Falconidae
* Accipitridae
* Burhinidae
* Chionidae
* Haematopodidae
* Dromadidae
* Ibidorhynchidae
* Recurvirostridae
* Charadriidae
* Rostratulidae
* Jacanidae
* Pedionomidae
* Thinocoridae
* Scolopacidae
* Glareolidae
* Laridae
* Stercorariidae
* Alcidae
* Pteroclididae

A clasificación de Sibley-Ahlquist é totalmente diferente das anteriores.

## Notas
Columbiformes

A das **Columbiformes** (*Columbiformes*) é unha orde de aves da subclase dos  neornites, infraclase dos neognatos, superorde nas neoaves e granorde dos columbimorfos, que inclúe as pombas, rulas e formas afíns, xunto cos extintos dodo (*Raphus cucullatus*) e solitario de Rodrigues (*Pezophaps solitaria*). 

Inclúe 307 especies actuais e 9 extintas en tempos históricos. Literalmente: "os que teñen forma de pomba".

### Clasificación 
Segundo a case totalidade dos autores actuais, a orde é un taxon monotípico, xa que inclúe unha única familia, a dos colúmbidos:   

**Orde Columbiformes** Latham, 1790
* Familia Columbidae Illiger, 1811

### Controversias taxonómicas 
A familia dos pteróclidos, anteriormente incluída nesta orde, clasifícase separadamente na orde dos pterocliformes; no entanto, outros autores inclúena na orde dos ciconiiformes.

Por outra parte, algúns autores consieran que a orde comprende tamén a familia dos **ráfidos**. Pero  análises osteolóxicos e xenéticos suxiren que a ex-familia dos **Raphidae** debe considerarse mellor como unha subfamilia, a dos rafinos (Raphinae).

## Notas 
## Véxase tamén 
### Bibliografía 
* S. L. Pereira, K. P. Johnson, D. H. Clayton & A. J. Baker (2007): "Mitochondrial and Nuclear DNA Sequences Support a Cretaceous Origin of Columbiformes and a Dispersal-Driven Radiation in the Paleogene". *Systematic Biology* **56** (4): 656–672.

### Outros artigos 
* Aves
* Columbimorfos
* Colúmbidos
* Rafinos

### Ligazóns externas 
* Columbiformes na EOL.
Unión Deportiva Melilla

A **Unión Deportiva Melilla** é un club de fútbol de España, da cidade de Melilla. Foi fundado en 1943 e xoga no grupo 1 da Segunda División B de España.

## Historia 
A **Unión Deportiva Melilla**, fundouse o 6 de febreiro de 1943 mediante a fusión de tres equipos da cidade: Melilla FC, Español e Juventud Deportiva. Na tempada 1949-50 o equipo ascende á Segunda División.

Na tempada seguinte perderon a vida tres integrantes do equipo cando se dirixían en autobús á cidade granadina de Loja, á disputa dun partido. Pouco despois o equipo desapareceu.

No ano 1976 fúndase a nova **Unión Deportiva Melilla**. Este equipo debuta na Segunda División B na tempada 1987-88. Actualmente milita no grupo IV desta categoría.

## Uniforme 
* **Uniforme titular**: Camiseta azul, pantalón branco e medias azuis. 
* **Uniforme alternativo**: Camiseta vermella, pantalón vermello e medias vermellas.

## Estadio 
O estadio do Melilla é o Estadio Municipal Álvarez Claro, fundado o 29 de setembro de 1945, con capacidade para 12.000 persoas. As súas dimensións son 106 x 65 metros.

## Datos do club 
(logo da refundación en 1976)
* **Tempadas en 1ª**: 0 
* **Tempadas en 2ª**: 0 
* **Tempadas en 2ªB**: 24
* **Tempadas en 3ª**: 11
* **Mellor posto na liga**: 1º (Segunda B, tempada 98-99) 
* **Peor posto na liga**: 16º (Segunda B, tempada 01-02)

## Xogadores 
### Cadro 2009/10
## Palmarés 
(logo da refundación en 1976)
***Segunda división B española (1)**: 1998-99
*Subcampión da Segunda División B (1): 1989-90
*Subcampión da Terceira División  (1): 1978-79

## Véxase tamén
### Ligazóns externas 
* Sitio web oficial
Coliidae

Os **cólidos** ou **colíidos** (**Coliidae**) son unha familia de aves, a única da orde Coliiformes. Son un grupo pequeno próximo aos paseriformes que non teñen afinidades claras doutros grupos. Este grupo habita só na África subsahariana, e é a única orde de aves confinada completamente a ese continente, aínda que puido ter unha distribución maior no pasado; hai un fósil do Eoceno en Inglaterra. Inclúe só seis especies actuais.

## Características 
Son aves agrisadas ou marrón claras cunha suave plumaxe, o corpo delgado e a cola delgada e moi longa. Son arborícolas e móvense entre as follas coma os roedores en busca de bagas, froita e agromos. Este hábito, e as súas patas, dá lugar ao nome inglés do grupo "paxaros rato".

Son acrobáticos, e pode alimentarse ao revés. Todas as especies teñen poutas fortes e os dedos exteriores dos pés reversibles. Tamén teñen cristas e os peteiros cerdosos.

## Historia natural 
Son gregarios, viven en lugares lixeiramente arborados. Estes paxaros constrúen os niños de poliñas en matogueiras. Poñen tipicamente de dous a catro ovos, nacendo axiña un pito moi precoz, que axiña deixa o niño e adquire capacidade de voar.

## Sistemática 
Hai dúas subfamilias, cada unha cun só xénero. Existen fósiles pertencentes á familia: *Primocolius sigei*, *Primocolius minor*, *Limnatornis paludicola*, *Limnatornis archiaci* e *Colius palustris*.

* **Familia** **Coliidae**
** Xénero *Primocolius* (fósil)
** Xénero *Oligocolius* (fósil)
** Xénero *Masillacolius* (fósil)
** **Subfamilia** Coliinae
*** Xénero *Colius*
**** *Colius striatus* 
**** *Colius leucocephalus* 
**** *Colius castanotus* 
**** *Colius colius* 
**** *Colius hendeyi* (fósil) 
** **Subfamilia** Urocoliinae
*** Xénero *Urocolius*
**** *Urocolius macrourus* 
**** *Urocolius indicus*

## Notas 

## Ligazóns externas 
* Mousebird vídeos on the Internet Bird Collection
Caprimulxiformes

[miniatura|240px|Dous espécimes de *[Podargus strigoides*.]]
A dos **caprimulxiformes** (*Caprimulgiformes*) é unha orde de aves neognatas que abrangue os podargos, as avenoiteiras ou noiteboas e outras especies afíns.

## Distribución 
Coñécense 121 especies nesta orde, que se distribúen por case todo o planeta, agás polas rexións de clima ártico e nas illas de Nova Zelandia.

## Características 
Trátase de aves nocturnas con gran facilidade para camuflarse durante o día; mesmo velos nunha fotografía é ás veces complicado. A súa plumaxe é moi semellante na cor e no trazo ás follas secas ou á codia dunha árbore, fenómeno coñecido como cripse.

Crese que os membros desta orde están lonxincuamente emparentados coas rapaces nocturnas (orde *Strigiformes*) e, algúns autores clasifícanos na devandita orde.

## Taxonomía 
A orde foi descrita en 1885 polo naturalista e ornitólogo estadounidense Robert Ridgway.

Na actualidade a maioría dos autores, seguindo ao Congreso Ornitolóxico Internacional, recoñecen cinco familias dentro da orde:
* *Steatornithidae* - guácharo
* *Podargidae* - podargos
* *Nyctibiidae* - urutaúes
* *Caprimulgidae* - avenoiteiras
* *Aegothelidae* - egotelos (ás veces separados nunha orde de seu, *Aegotheliformes*)

Porén, o Sistema Integrado de Información Taxonómica (ITIS), só recoñece dúas:

* *Caprimulgidae*
* *Podargidae*

### Sinónimos 
Ademais de polo nome e actualmente válido, estas aves tamén se coñeceron polos sinónimos:
* *Steatornithes*
* *Caprimulgi*

## Notas 
## Véxase tamén 
### Ligazóns externas 
* Caprimulgiformes na EOL.
Sasha Vujačić

**Aleksandar "Saša" Vujačić** (en cirílico: Александар »Саша« Вујачић), nado o 8 de marzo de 1984 en Maribor, é un antigo xogador de baloncesto profesional esloveno. Cunha altura de 2,01 metros, xogaba na posición de escolta. O seu pai é adestrador de baloncesto de Serbia Vaso Vujačić.

## Traxectoria 
### Europa 
A súa carreira profesional comezou moi pronto, cando só tiña 16 anos, idade coa que fichou polo Snaidero Udine, da Lega italiana. Alí xogou até 2004.

En xullo de 2011, asinou un contrato dun ano con opción a un máis co Anadolu Efes S.K. de Turquía.

### NBA 
Foi elixido no Draft da NBA de 2004 no posto 27 por Los Angeles Lakers, onde na actualidade completa a súa cuarta tempada. Ao longo destes anos, xogando dende o banco, tivo unha media de 9,9 puntos e 1,3 asistencias en apenas 15 minutos por partido que xoga. Na actualidade pasou a xogar de escolta onde pode explotar o seu gran lanzamento de longa distancia. O 25 de xullo de 2008 renovou o seu contrato cos Lakers por 15 millóns de dólares en tres anos. Despois de asinar ese contrato por tres anos cos Lakers, a súa achega e os seus números descenderon.

O 15 de decembro de 2010, Vujačić foi traspasado aos New Jersey Nets nun traspaso entre tres equipos, os Nets, os Lakers e os Houston Rockets. Nos Nets, Vujačić encontrouse co seu antigo compañeiro nos Lakers, Jordan Farmar. Ao levar Ben Uzoh o dorsal 18, Vujačić cambiou o seu número polo 20.

## Notas 
## Véxase tamén 
### Ligazóns externas 
* Web Oficial
* Perfil en NBA.com 
* Estatísticas en Basketball-Reference.com  
* Perfil en Euroleague.net
Dólar do Caribe Oriental

O **dólar do Caribe Oriental** (en inglés, *East Caribbean Dollar*) é a moeda oficial en 6 estados independentes pertencentes á Organización dos Estados do Caribe Oriental (Antiga e Barbuda, Dominica, Granada, Saint Kitts e Nevis, Santa Lucía e San Vicente e as Granadinas) e dous territorios do Reino Unido (Anguila e illa Montserrat) que se encontran localizados no mar Caribe.

O código ISO 4217 para o dólar do Caribe Oriental é **XCD** e comunmente é representado como **EC$**. Subdivídese en 100 cents ou céntimos. Hai en circulación moedas de 5, 10 e 25 cents e 1 dólar, e billetes de 2, 5, 10, 20, 50 e 100 dólares.

## Historia 
A moeda substituíu o dólar das Indias Orientais en 1983 e é emitida polo Banco Central do Caribe-Leste (en inglés, *Eastern Caribbean Central Bank, ECCB*) con sede en Saint Kitts e Nevis. Este banco foi constituído nun acordo asinado en Port of Spain o 5 de xullo de 1983, como sucesor da Autoridade Monetaria do Caribe Oriental (*Eastern Caribbean Currency Authority*). Esta moeda substituíu a moeda colonial empregada por estes países, o Dólar das Índias Orientais Británicas, usadas na extinta Federación das Indias Orientais.

En Xuño de 2003 o Banco Central mantiña en circulación 483.3 millóns de EC$, dos cales 432.8 millóns circulaban en papel moeda e 50.5 millóns en moeda metálica. O papel moeda é impreso pola compañía *De la Rue Currency* e as moedas son fabricadas pola Real Casa de Moeda do Reino Unido. Tódolos membros da Organización dos Estados do Caribe Oriental empregan este dólar, a excepción das Illas Virxes Británicas, que empregan o dólar estadounidense.

As emisións de moedas posúen letras que permiten identificar o país responsable da emisión conforme segundo a seguinte lista:

* A - Antiga e Barbuda
* D - Dominica
* G - Granada
* K - Saint Kitts e Nevis
* L - Santa Lucía
* M - Illa de Monserrat
* U - Anguila
* V - San Vicente e as Granadinas
miniatura|dereita|220px|Moeda de 1 dólar do Caribe-Oriental.

## Véxase tamén 
### Outros artigos 
* Dólar
* Comunidade do Caribe
* Commonwealth de Nacións

### Ligazóns externas 
* Sitio oficial do Banco Central do Caribe Oriental .
* Real Casa de Moeda do Reino Unido .
Piciformes

**Piciformes** é unha orde de aves que está formada por seis familias, entre as que se inclúen os **petos** (Picidae), **tucanos** (Ramphastidae) e a outros semellantes. Nestas seis familias hai aproximadamente uns 67 xéneros e unhas 400 especies.

En xeral, as Piciformes son insectívoras, aínda que os tucanos coman principalmente froitas e os Indicadores cera de abella. A maioría teñen dous dedos cara a adiante e dous cara a detrás, o que lles serve de grande axuda ao pasar bastante tempo nas pólas das árbores.

A miúdo as familias Galbulidae e Bucconidae son separadas formando unha orde de seu; Galbuliformes.

## Familias 
* Familia Picidae (200 especies)
* Familia Capitonidae (80 especies)
* Familia Ramphastidae (42 especies)
* Familia Galbulidae (18 especies)
* Familia Bucconidae (33 especies)
* Familia Indicatoridae (17 especies)

## Véxase tamén
Nuevo sol

O **novo sol** (en galego) ou **nuevo sol** (en castelán) (**S/.**) (ISO 4217: PEN) é a moeda oficial do Perú dende 1991, divídese en 100 céntimos. Na actualidade circulan moedas de 1, 5, 10, 20 e 50 céntimos e 1, 2 e 5 nuevos soles, e billetes de 10, 20, 50, 100 e 200 nuevos soles.

Actualmente, para reflotar e dar vixencia ao uso das moedas dun e cinco céntimos (moitos non as aceptan por creren falsamente que están fóra de circulación), o Banco Central de Reserva do Perú emitiu unha nova moeda dun céntimo de aluminio, de menor peso e igual deseño e valor que a orixinal. Ámbalas dúas moedas dun céntimo circulan simultaneamente.

A paridade cambiaria en relación ao dólar estadounidense é fixada diariamente polo Banco Central de Reserva do Perú, entidade estatal independente do executivo nas súas funcións e que deixa flotar libremente esta moeda, a que dende arredor do ano 2004 revaluouse, grosso modo, situándose nunha paridade próxima aos 2,69 nuevos soles por dólar (xaneiro 2008).

Esta moeda substituíu o inti debido á desvalorización sufrida. Un nuevo sol equivalía, no momento do troco, a 1 millón de intis ou a 1 millardo de viejos soles.

## Moedas en circulación 
Na actualidade circulan 8 moedas, no anverso mostran unha imaxe diferente e no reverso levan o escudo do Perú no centro, no exergo a lenda *Banco Central de Reserva del Perú* e o ano de cuñaxe.

## Billetes en circulación 
## Revaluación do sol 
A moeda peruana vénse revaluando dende inicios do novo milenio; por exemplo, en setembro de 2002 con 3,64 equivalía a 1 dólar, en xullo de 2004 xa se situaba en S/.3,36, en decembro de 2006, 1 dólar valía S/.3,25, en maio do 2007 con S/.3,15 equivale 1 dólar.

Para o 28 de setembro de 2007 o dólar ten un equivalente a 3.08 nuevos soles, de semana en semana a moeda segue aumentando o seu valor de xeito considerable. O último troco daquela situouse en 3,05 nuevos soles o 1 de outubro do 2007, tan só 2 días despois 5 de outubro, nos bancos a cotización retrocedeu a S/. 3,019 a compra e S/. 3,021 a venda, mentres que nalgunhas casas de troco da capital caeu por debaixo dos tres soles: entre S/. 2,98 e S/. 3,02.

O 2 de novembro de 2007 o sol rompe a barreira de 3, un dólar chega a custar entre 2,997 e 2,999 soles, situándose en xaneiro de 2008 en S/. 2,94 soles.
 A finais de marzo de 2008 o dólar cotizábase en 2,775-2,830 nuevos soles segundo o tipo de troco publicado polo Banco da Nación do Perú na súa páxina web oficial. A mediados de abril a cotización chegou a situarse en S/. 2,68 e a finais de abril subiu a S/. 2,70.

O 14 de outubro de 2009, esta moeda cotizouse en S/. 2,8570 por dólar.

## Notas 
## Véxase tamén 
### Outros artigos 
* Sol

### Ligazóns externas 
* Moedas do Perú
Gruiformes

Os **gruiformes** son unha orde aves neognatas, moi diversa, que contén nove familias actuais, entre as que destacan os grous, as pitas de auga ou as avetardas.

Tradicionalmente, familias de aves terrestres que non semellaban pertencer a calquera outra orde eran clasificadas como gruiformes. Incluíronse as avetardas de terra, as gruas grandes, as pitas de auga relativamente pequenas, así como unha variedade de familias moi pequenas, algunhas deles que conteñen unha soa especie.

A primeira vista, os gruiformes semellan ter pouco en común entre si porque son morfoloxicamente moi diversos. Con todo, a evidencia anatómica indica que varios grupos dentro dos gruiformes tradicionais aparezan relacionados xeneticamente. Recoñécense varios subconxuntos de gruiformes. Os Rallidae e os Heliornithidae son asociados como o Ralli (aínda que autoridades en sistemática propuxeron que os Rallidae merecen ser unha orde). Aramidae e os Psophiidae forman parte dos Gruiformes.

## Taxonomía 
A taxonomía da orde Gruiformes é controvertida. Varios taxóns foron rexeitados por Sibley & Ahlquist. A evidencia molecular dispoñible suxire que os Otididae, Eurypygidae, Rhynochetidae, Cariamidae, Mesitornithidae e Turnicidae non pertenzan propiamente á orde Gruiformes. Eurypygidae e Rhynochetidae son semellantes e son representes probablemente de Ardeiformes, e por conseguinte vencellado con certas aves que se clasifican tradicionalmente como Ciconiiformes. Mesitornithidae e Cariamidae probablemente son Cuculiformes mais Otididae non semella estar preto doutras aves existentes e a situación de Turnicidae non está resolta. Estudos de ADN clasificado *Pedionomus torquatus* como un Charadriiforme en lugar dun Turnicidae.

Segundo Clements, a orde Gruiformes inclúe nove familias: Ademais, varias familias fósiles foron consideradas, con maior ou menor certeza, gruiformes.

* **Suborde Ralli**
** Familia Rallidae (pitas de auga e parentes)
** Familia Heliornithidae (mergulladores de sol)
* **Suborde Grui**
** Family Gruidae (grous)
** Family Aramidae (carrao)
** Family Psophiidae (trompeteiros)
* '*Familias *incertae sedis'''*
** Familia Otididae 
** Familia Eurypygidae 
** Familia Rhynochetidae
** Familia Mesitornithidae 
** Familia Aptornithidae ?
** Familia Phorusrhacidae? ?
** Familia Gastornithidae? ?

## Notas 
## Véxase tamén 
### Bibliografía 
* Alvarenga, H. M. F. & Höfling, E. 2003. Systematic revision of the Phorusrhacidae (Aves: Ralliformes). *Papedes Avulsos de Zoologia*, 43(4): 55-91.
* Knox, A.G., Collinson, M., Helbig, A.J., Parkin, D.T. & Sangster, G. 2002. Taxonomic recommendations for British birds. *Ibis'': 144: 707?710.
Rhinoceros (canción)

"**Rhinoceros**" é unha canción da banda de rock alternativo The Smashing Pumpkins do seu álbum de estrea *Gish*. Foi composta por Billy Corgan e é unha das poucas cancións do *Gish* que a banda interpretou regularmente en directo ao longo da súa carreira.

## Listaxe de cancións 
# "Rhinocerous" - 5:57
# "Siva" - 4:20
Tristessa

"**Tristessa**" é unha canción da banda de rock alternativo The Smashing Pumpkins. O sinxelo de "Tristessa" foi a segunda edición da banda e o seu único lanzamento co selo Sub Pop Records. Foi composta por Billy Corgan e posteriormente regravada para o seu álbum de debut, *Gish*.

## Lista de cancións 
# "Tristessa" - 3:40
# "La Dolly Vita" - 4:15
# "Honeyspider" - 2:55 (só no 12" británico)
Landslide

"**Landslide**" é un tema da banda Fleetwood Mac composto por Stevie Nicks. Apareceu por ver primeira no seu álbum de 1975 *Fleetwood Mac*. Nicks tiña 26 anos cando escribiu a canción.

O tema foi versionado polo grupo de country Dixie Chicks e aparece no seu álbum do 2002 *Home*. A banda de rock alternativo The Smashing Pumpkins fixo unha versión acústica da canción recollida no seu recompilatorio *Pisces Iscariot*.

Outros artistas teñen interpretado "Landslide" en actuacións en directo, incluíndo a Tori Amos, ao guitarrista de Red Hot Chili Peppers John Frusciante ou ao vocalista de jass Stacey Kent.
1979 (sinxelo)

"**1979**" é unha canción da banda de rock alternativo The Smashing Pumpkins. Foi editada en 1996 coma segundo sinxelo do seu álbum *Mellon Collie and the Infinite Sadness* O tema foi composto polo líder da banda Billy Corgan. Foi nomeado a dous premios *Grammy* e gañou o premio "mellor video alternativo" dos *MTV Video Music Awards* en 1996.

A canción aparece tamén no *box set* da banda *The Aeroplane Flies High* e no recompilatorio de grandes éxitos *Rotten Apples*.

## Lista de cancións 
### Sinxelo 
# "1979" (Billy Corgan)
# "Ugly" (Corgan)
# "The Boy" (James Iha)
# "Cherry" (Corgan)
# "Believe" (James Iha)
# "Set The Ray to Jerry" (Corgan)
 
### *1979 Mixes* 
# "Vocal Mix"
# "Instrumental Mix"
# "Moby Mix"
# "Cement Mix"
	 
Os temas 1, 2 e 4 están remesturados por Roli Mosimann, e o 3 por Moby.
Cabaceira

O termo **Cabaceira** pode referirse a:

***Cabeceira**, hórreo primitivo de forma circular, feito de vimbios ou varas, cabaceiro, cabaz, cabazo, canastro. Por extensión, calquera hórreo;
***Cabaceira**, calquera planta do xénero ***Cucurbita***, cucúrbita, cabaza, calacueira.

Como topónimo, pode referirse a:

;En Galiza
***Cabaceira**, lugar da parroquia de Santalla, no concello de Ribeira de Piquín.

## Véxase tamén
### Outros artigos
Coraciformes

Os **coraciiformes** ou **coraciformes** (**Coraciifromes**) son unha orde de aves neognatas, normalmente moi rechamantes, entre as que se atopan os picapeixes, as bubelas, os abelleiros, os momotos e os calaos. Xeralmente teñen sindactilia, é dicir, tres dedos do pé apuntando adiante. Inclúe 218 especies.

O peteiro é sólido e robusto e ten un tamaño e unha morfoloxía variables; nos calaos acada un tamaño desmesurado e está adornado con excrecións córneas en forma de crista dura e coloreada; os momótidos téñeno serrado para cortar e mastigar insectos; nos abelleiros é longo, fino e curvado cara a abaixo. A plumaxe é pouco abondosa, lustrosa e de cores vivas e rechamantes. Nos picapeixes é graxa, o que impide que as plumas se mollen ao mergullarse. O voo é elegante e acrobático, como nos abelleiros, ou rápido e sostido, coma o dos pica peixes, mentres que as bubelas teñen un voo ondulante. Os calaos producen ao voar un son asubiante moi semellante ao dos tucanos e que lembra unha válvula de vapor. Os gaios azuis son verdadeiros acróbatas do aire. A cola está formada por dez ou doce rectrices e ten unha lonxitude variable acadando nos momótidos de Suramérica un tamaño considerable que excede claramente a lonxitude do corpo. os coraciiformes inclúen as seguintes familias:

* Todidae 
* Momotidae  
* Alcedinidae - pica peixes
* Meropidae - abelleiros
* Coraciidae - 
* Brachypteraciidae - 
* Leptosomatidae - 
* Upupidae - bubelas
* Phoeniculidae - 
* Bucerotidae - calaos

## Nova clasificación 
Varias familias que tradicionalmente eran asignadas a este clado foron removidas, como é o caso de Bucerotidae, Bucorvidae, Upupidae e Phoeniculidae, ás cales se lles asignou unha orde de seu (Bucerotiformes). A *Leptosomus discolor*, a única especie dentro de Leptosomatidae, foi antes incluída na familia Coraciidae.

Cladograma baseado en Hackett *et al* (2008).

## Notas 
## Véxase tamén 
### Ligazóns externas 
* Tree of Life.
KK Mašinac

O **KK Mašinac** (en serbio: КК Машинац) é un club de baloncesto da cidade de Kraljevo, Serbia. O club compite na segunda máxima categoría do baloncesto serbio.

## Xogadores 
*  Nikola Tutus
*  Nemanja Milasinović
*  Slaven Cupković
*  Aleksandar Radulović
*  Bojan Popović
*  Nikola Stojaković
*  Nemanja Arsić
*  Miloš Barlov
*  Stefan Radojković
*  Dejan Tomašević
*  Miljan Radević
*  Dušan Vuletić
*  Milenko Golubović

## Véxase tamén 
### Ligazóns externas 
* Sitio web oficial
Cabozo

O **termo** cabozo pódese referir a:

* O **cabozo**, hórreo típicamente galego.
* A rede social de orixe galega, **cabozo**.
Galiformes

Os **galiformes** (*Galliformes*), comunmente chamados **galináceas**, constitúen unha orde de aves neognatas que abrangue 283 especies. 

Inclúe as galiñas, pitas do monte, perdices, paspallases, faisáns, pavos, pavóns e as  galiñas de Guinea, entre outras.

## Características 
Son principalmente aves terrestres, de tamaño variable e corpo de constitución masivo, con peteiros grosos adaptados principalmente para comeren sementes e raíces de plantas (os xuvenís tamén comen insectos), e con patas fortes. Son malas voadoras, limitándose o seu voo a planeos curtos e de escasa elevación. Habitan na maior parte dos continentes, fóra das rexións máis áridas e dos xeos perpetuos.

A maioría das especies permanecen na mesma área durante todo o ano, pero as máis pequenas, como o paspallás común, migran. 

Moitas especies mostran dimorfismo sexual significativo en tamaño ou en aparencia.

## Taxonomía 
### Descrición 
A ode foi descrita en 1820 polo naturalista neerlandés Coenraad Jacob Temminck.

### Etimoloxía 
O nome científico *Galliformes* está formado coa adición á raíz *Gall-*, do nome do seu xénero tipo, *Gallus*, a desinencia do latín científico *-iformes* 'en forma de', propia dos nomes das ordes de aves (e de peixes). 

### Familias e subfamilias 
Segundo as clasificacións de Clements, a orde dos galiformes clasifícase como segue:

* Familia megapodíidos (*Megapodiidae*) - 22 especies 
* Familia crácidos (*Cracidae*) - 55 especies 
** Subfamilia cracinos (*Cracinae*)
** Subfamilia penelopinos (*Penelopinae*)  
* Familia fasiánidos (*Phasianidae*)
** Subfamilia meleagridinos (*Meleagridinae*) - 2 especies  
** Subfamilia fasianinos (*Phasianinae*) - 52 especies
** Subfamilia perdicinos (*Perdicinae*) - 113 especies
** Subfamilia tetraoninos (*Tetraoninae*) - 19 especies
* Familia odontofóridos (*Odontophoridae*) - 34 especies
** Subfamilia odontoforinos (*Odontophorinae*) - 32 especies 
** Subfamilia ptilopaquinos (*Ptilopachinae*) - 2 especies

## Filoxenia 
Relacións filoxenéticas baseadas en Hackett *et al*. (2008). 

## Notas 
## Véxase tamén 
### Bibliografía 
* del Hoyo, J.; Elliot, A. & Sargatal, J. (1994): "New World Vultures to Guineafowl". En: *Handbook of the Birds of the World. 2*. Barcelona: Lynx Edicions. ISBN 84-8733-415-6.
* Mindell, David P. & Brown, Joseph W. (2005): *The Tree of Life Web Project* - Neornithes . Versión do 14 de decembro de 2005. Consultada o 21 de xaneiro de 2018.
* Mindell, David P.; Brown, Joseph W. & Harshman, John (2005): *The Tree of Life Web Project* - Neoaves . Versión do 14 de decembro de 2005. Consultada o 21 de xaneiro de 2018.

### Outros artigos 
* Aves

### Ligazóns externas 
* Gallliformes na ADW .
* Gallliformes na EOL .
* The World Pheasant Association – The ultimate authority on Galliformes .
* Galiformes – Conservación e avicultura  .